पंजाब विश्वविद्यालय की सीनेट ने सेक्सुअल हरासमेंट मामले में दोषी पाए गए डॉक्टर को बर्खास्त कर दिया है। अब वह दूसरी जगह नौकरी भी नहीं कर पाएगा। हालांकि इस दौरान दोषी पर पांच माह बाद कार्रवाई होने की निंदा भी की गई। प्रस्ताव पास हुआ कि आगे से ऐसा कोई मामला आता है तो पीड़िता को अधिकतम 30 दिनों में न्याय दे दिया जाएगा। साथ ही 20 दिन में दोषी पर कार्रवाई कर दी जाएगी। मालूम हो कि पीयू का यह दूसरा मामला है, जिसमें शिक्षण कार्य से जुड़े व्यक्ति को बर्खास्त किया गया है।